PATVIRTINTA

Tauragės „Aušros“ progimnazijos

direktoriaus 2021 m. lapkričio 23 d.

įsakymu Nr. 1-102

**TAURAGĖS „AUŠROS“ PROGIMNAZIJOS**

**MAŽONŲ IKIMOKYKLINIO UGDYMO GRUPIŲ VAIKŲ LANKOMUMO APSKAITOS APRAŠAS**

**I SKYRIUS**

**BENDROSIOS NUOSTATOS**

1. Tauragės „Aušros“ progimnazijos Mažonų ikimokyklinio ugdymo grupių vaikų lankomumo apskaitos aprašas (toliau – Aprašas) parengtas vadovaujantis Lietuvos Respublikos Švietimo įstatymo 58 straipsnio 2 dalies 7 punktu, Lietuvos Respublikos švietimo, mokslo ir sporto ministerijos 2019 m. rugpjūčio 2 d. raštu Nr. SR-3174, Lietuvos Respublikos sveikatos apsaugos ministerijos 2019 m. rugpjūčio 30 d. raštu Nr.(10.1.1-421)10-5422, Tauragės rajono savivaldybės tarybos 2013 m. sausio 23 d. sprendimu Nr.1-591 ,,Dėl mokesčio už vaikų išlaikymą Tauragės rajono savivaldybės mokyklose, turinčiose ikimokyklinio ir priešmokyklinio ugdymo grupes, specialiąsias klases, tvarkos aprašo patvirtinimo“.

2. Aprašas reglamentuoja Mažonų ikimokyklinio ugdymo grupių vaikų lankomumo apskaitą ir nelankymo pateisinimo tvarką.

**II SKYRIUS**

**VAIKŲ UGDYMO DIENŲ LANKOMUMO APSKAITA**

3. Vaikų lankomumas fiksuojamas Lankomumo dienyne (toliau – dienynas).

4. Praleistos per mėnesį dienos pateisinamos, jeigu vaikas nelanko ikimokyklinio ugdymo grupės šiais atvejais:

4.1.vaiko ligos metu ir savaitę po jos (tėvų pažyma dėl vaiko ligos pateisinimo – **priedas Nr.1**);

4.2. tėvų kasmetinių, mokymosi atostogų metu (pažyma iš darbovietės ar mokymosi įstaigos);

4.3. tėvų nemokamų atostogų metu (pažyma iš darbovietės);

4.4. motinos nėštumo ir gimdymo, kito vaiko priežiūros atostogų metu (teisinamos 5 dienos - pažyma iš darbovietės);

4.5. tėvų ligos metu (pažyma iš darbovietės ar išrašas iš SODROS);

4.6. vasarą (birželio-rugpjūčio mėn.);

4.7. ne darbo dienomis, kai tėvai dirba pagal kintamą darbo grafiką (pažyma iš darbovietės);

4.8. dėl ekstremalių sąlygų ar esant oro temperatūrai -20 C ir žemesnei (progimnazijos direktoriaus įsakymas);

4.9. esant aplinkybėms, trukdančioms įstaigos darbui (progimnazijos direktoriaus įsakymas);

4.10. nelaimių šeimoje (artimųjų mirtis ir pan.) atvejais, ne ilgiau kaip 3 dienas (tėvų prašymas – **priedas Nr.2**).

**III SKYRIUS**

**PREVENCINĖS PRIEMONĖS UŽTIKRINANČIOS VAIKŲ LANKOMUMĄ**

5. **Vaikų tėvai (globėjai):**

5.1. užtikrina punktualų ir reguliarų Mažonų ikimokyklinės grupės lankymą;

5.2. iš anksto arba pirmą vaiko neatvykimo į įstaigą dieną iki 9.00 val. informuoja grupės pedagogą telefono skambučiu ar žinute apie neatvykimo priežastį;

5.3. atvykimo dieną po ligos ar dėl kitos nelankymo priežasties pateikia grupės pedagogui reikalingą pateisinantį dokumentą (pagal 4.1 – 4.11. punktus);

5.4. laiku sumoka už vaiko išlaikymą (už mėnesį) pagal pateiktą kvitą (iki 20 d.)

5.5. pasikeitus gyvenamajai vietai, kontaktiniams telefono numeriams, elektroninio pašto adresui, informuoja grupės pedagogą.

5.6. bendradarbiauja (esant reikalui) su progimnazijos direktoriumi, pavaduotoju ugdymui, grupės pedagogais dėl lankymo.

6. **Grupės pedagogas:**

6.1. kiekvieną dieną iki 18.00 val. pažymi vaikų lankomumą dienyne;

6.2. mėnesio paskutinę dieną daro lankomumo žiniaraščio suvestinę, pažymi pagal atneštas tėvų pažymas dienas, kurios bus išskaičiuotos iš apmokamų dienų;

6.3. iki sekančio mėnesio 4 d. baigia pildyti vaikų lankomumo apskaitos žiniaraštį už praėjusį mėnesį, išspausdina, prisega pažymas ir pateikia progimnazijos vyr. buhalterei;

6.4. tėvams, paskutinę mėnesio dieną pateikia informaciją (žodžiu arba raštu) apie vaiko praleistas ugdymo dienas;

6.5. su lankomumo problemomis (esant reikalui) supažindina progimnazijos vadovus ir vaiko tėvus (globėjus).

**7. Progimnazijos direktorius:**

7.1. užtikrina šio aprašo įgyvendinimą progimnazijos Mažonų ikimokyklinėje grupėje;

7.2. atsako už tai, kad tėvai mokestį mokėtų laiku. Nelankius Mažonų ikimokyklinės grupės ir/ar nesumokėjus mokesčio be pateisinamos priežasties už 2 mėnesius, progimnazijos direktorius turi teisę išbraukti vaiką iš grupės sąrašų, prieš tai raštu informavęs tėvus (globėjus).

10.3. užtikrina švietimo pagalbos teikimą Mažonų ikimokyklinėje grupėje;

10.4. siekdamas gerinti vaikų lankomumą, veiksmingai bendradarbiauja su Vaiko gerovės komisija, bendruomenės nariais ir socialiniais partneriais;

10.5. progimnazijai išnaudojus visas švietimo pagalbos vaikui teikimo galimybes, kreipiasi į savivaldybę dėl minimalios ir vidutinės priežiūros priemonės skyrimo.

**IV SKYRIUS**

**BAIGIAMOSIOS NUOSTATOS**

11. Tauragės „Aušros“ progimnazija, įgyvendindama aprašo nuostatas, siekia užtikrinti lankomumą ir kontrolę.

12. Tauragės „Aušros“ progimnazijos darbuotojai atsako už informacijos teisingumą pagal šiame apraše jiems pavestas funkcijas.

13. Šis aprašas tvirtinamas, keičiamas, pripažįstamas netekęs galios keičiantis teisės aktams progimnazijos direktoriaus įsakymu.

14. Su šiuo aprašu progimnazijos Mažonų ikimokyklinių grupių darbuotojai supažindinami jį skelbiant viešai įstaigos internetinėje svetainėje adresu: [www.tauragesausra.lt](http://www.tauragesausra.lt)

15. Tėvai (globėjai) supažindinami grupių susirinkimų, individualių pokalbių metu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priedas Nr.1**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvo, globėjo vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamoji vieta)

Tauragės „Aušros“ progimnazijos direktoriui

**PAŽYMA DĖL VAIKO LIGOS PATEISINIMO**

20\_\_m.\_\_\_\_\_\_\_\_\_\_\_\_\_\_\_\_d.

Pranešu, kad mano sūnus/duktė.....................................................................

nelankė ugdymo įstaigos dėl ligos .......................................................................................

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

**Priedas Nr.2**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvo, globėjo vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamoji vieta)

Tauragės „Aušros“ progimnazijos direktoriui

**PRAŠYMAS DĖL PRALEISTŲ UGDYMO DIENŲ PATEISINIMO**

20\_\_m.\_\_\_\_\_\_\_\_\_\_\_\_\_\_\_\_d.

Prašau pateisinti mano sūnaus/dukters....................................................................

praleistas ugdymo dienas, nes ......................................................................................................

(priežastis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)